Document ID: 32005R0078

32005R0078
L 016/43
JURNALUL OFÍCIAL AL UNIUNII EUROPENE
REGULAMENTUL (CE) NR. 78/2005 AL COMISIEI
din 19 ianuarie 2005
de modificare a Regulamentului (CE) nr. 466/2001 în ceea ce privește metalele grele
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din produsele alimentare (1), în special articolul 2 alineatul (3),
după consultarea Comitetului științific pentru alimentație umană și a Autorității Europene pentru Siguranța Alimentară,
întrucât:
(1)
Regulamentul (CE) nr. 466/2001 al Comisiei (2) stabilește nivelurile maxime pentru anumiți contaminanți din produsele alimentare. Aceste măsuri, astfel cum au fost modificate în mod specific prin Regulamentul (CE) nr. 221/2002 al Comisiei (3), includ nivelurile maxime pentru metalele grele, și anume plumbul, cadmiul și mercurul.
(2)
Este esențial, pentru protecția sănătății publice, să se mențină contaminanții la niveluri care nu afectează sănătatea. Nivelurile maxime pentru plumb, cadmiu și mercur trebuie să fie sigure și cele mai scăzute rezonabil posibil (ALARA), luând în considerare buna practică de producție, agricolă și de pescuit. Pe baza unor noi informații privind posibilitatea de a respecta nivelurile maxime la anumite specii acvatice, este necesar să se revadă dispozițiile corespunzătoare din anexa I la Regulamentul (CE) nr. 466/2001 în ceea ce privește prezența acestor contaminanți în anumite produse alimentare. Dispozițiile revizuite mențin un nivel ridicat al protecției sănătății consumatorilor.
(3)
Regulamentul (CE) nr. 466/2001 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 466/2001 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 ianuarie 2005.

Labels: 1
17
20
0
3
6